РЕПУБЛИКА СРБИЈА-
ОПШТИНА ЧАЈЕТИНА

Комисија за спровођење јавног конкурса

Број: 400-819/2014-01
 Ч а ј е т и н а

Комисија за спровођење јавног конкурса ,расписује

**ЈАВНИ КОНКУРС**

 **ЗА ФИНАНСИРАЊЕ ПРОЈЕКАТА УДРУЖЕЊА ГРАЂАНА И НЕВЛАДИНИХ ОРГАНИЗАЦИЈА СА ТЕРИТОРИЈЕ ОПШТИНЕ ЧАЈЕТИНА ИЗ БУЏЕТА ОПШТИНЕ ЧАЈЕТИНА**

 **ЗА 2015. ГОДИНУ**

Средства намењена невладиним организацијама додељују се за реализацију пројеката из следећих области:

1. образовања, науке, културе;
2. заштите животне средине;
3. активности које се односе на јачање сарадње између владиног, невладиног и бизнис сектора;
4. развоја локалне заједнице;
5. програма за омладину;
6. развоја цивилног друштва;
7. туристичка удружења,
8. омладинска удружења,
9. пензионери,
10. куд и певачка удружења.

Право учешћа имају невладине, непрофитне и неполитичке организације и удружења грађана која су регистрована на територији општине Чајетина .

Вредност опредељених средстава у буџету је 4.000.000,00 динара.

Учесник конкурса је дужан да уз пријаву достави:

* пријавни образац,
* попуњен образац описа пројекта,
* оверену фотокопију решења о упису Удружења у регистар,

Пријаве морају бити у затвореној коверти и са назнаком: „Пријава за Конкурс за финансирање пројеката удружења грађана и невладиних организација са територије општине Чајетина из буџета општине Чајетина“.

Пријаве се достављају преко писарнице Општинске управе Чајетина или поштом на адресу:

 **Општина Чајетина**

**Комисији за спровођење јавног конкурса**

**31310 Чајетина , Улица Александра Карађорђевића број 28 .**

 **Рок за подношење пријава је закључно са 30.01.2015. године.**

Неблаговремене пријаве неће бити разматране, а непотпуне пријаве ће се сматрати неисправним.

 Критеријуми за оцењивање су:

* усклађеност пројекта са свим захтевима конкурсаод 0 до 5 бодова;
* реализација предложеног пројекта на територији општине Чајетинаод 0 до 10 бодова;
* важност пројектаод 0 до 70 бодова;
* број година рада на општини Чајетина од 0 до 5 бодова;
* материјална и кадровска опремљеност невладине организацијеод 0 до 10 бодова;

 Невладине организације и удружења чији пројекти буду изабрани на Конкурсу и којима се одобре средства из буџета општине Чајетина , дужне су доставити оверену фотокопију оснивачког акта (Статута) и оверену фотокопију финансијског извештаја достављеног надлежним државним органима за 2013. годину, а удружења и невладине организације које су учествовале на конкурсу у 2014. години, потребно је да доставе наративни Извештај о утрошеним средствима за претходну годину са копијом рачуна и извода о извршеним плаћањима.

 Комисија ће на основу утврђених критеријума сачинити ранг листу подносилаца уредних и благовремених пријава, и објавити je на порталу општине Чајетина.

 Подносилац пријаве има право на приговор у року од 5 дана од дана објављивања ранг листе на званичној интернет презентацији општине Чајетина.

 По коначности ранг листе, Председник општине ће на основу редоследа са ранг листе и на предлог Комисије, доносити појединачне одлуке о одобравању средстава за реализацију прихваћених пројеката.

 Јавни конкурс се објављује на званичној интернет презентацији општине Чајетина.